**הילד הזה הוא אני (45 דקות)**

מטרות הפעולה:
1. החניכים ילמדו על עצמם.
2. החניכים יכירו את השיר "הילד הזה הוא אני"
3. החניכים יכירו את עצמם דרך השיר.

\*\*\*להכין מראש! לבקש מההורים של החניכים לשלוח תמונה שלו מגיל קטן. אם אין שיתוף פעולה מכל ההורים או שאין תמונות של כל החניכים יש לשנות את הפעולה ולהוריד את החלק של התמונות.

מהלך הפעולה:

1. סבב מה נשמע (10 דקות)

כל חניך ישתף מה שלומו ואיך היה היום שלו.

1. משחק תמונות + העמקה (20 דקות)

נקרין על מסך/ נדפיס את התמונות של החניכים מגיל קטן. כל פעם נציג תמונה אחת וכולם יצטרכו לנחש מי הילד הקטן בתמונה. כשנגלה מי הילד, הוא יוכל לספר לנו בן כמה הוא בתמונה, איפה היא צולמה, אם הוא זוכר אותה או מזהה מתי היא. ואז נשאל את החניך: האם אתה מרגיש הילד הזה הוא אתה? לאחר שיענה נשאל אותו: אם היית יכול להגיד לילד הזה משהו, מה היית רוצה להגיד לו?

1. והילד הזה הוא אני (15 דקות)

נחלק לחניכים את מילות השיר ונשמיע את השיר ברמקול. מוזמנים לשיר (:

״אנשים זרים שאני בכלל לא מכיר

ממקומות אחרים וגם פה מהעיר

הייתי רוצה שידעו כולם

שיש ילד אחד בעולם

והילד הזה, הילד הזה

הילד הזה הוא אני

והילד הזה, הילד הזה

הילד הזה הוא אני״

כל חניך יבחר את המשפט האהוב עליו מהשיר, ויגזור אותו ביחד עם המדריך. כל חניך ישקו את המשפט שלו (טושים, צבעים, מדבקות) ואת המשפטים שהפכו להיות אישיים לכל חניך, נדביק על הדיוקן הקבוצתי. ונסביר לחניכים שהסיבה לכך היא שלמרות כל המשותף ביננו, כל אחד מאיתנו יחיד ומיוחד ומביא צבע שונה לקבוצה אשר הופך אותה לכזו חזקה ומיוחדת.